

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

22 սեպտեմբերի 2022 թվականի N -Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**2008 ԹՎԱԿԱՆԻ ԴԵԿՏԵՄԲԵՐԻ 11-Ի N 1465-Ն ՈՐՈՇՄԱՆ**

**ՄԵՋ ԼՐԱՑՈՒՄ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ**

**Մ Ա Ս Ի Ն**

**-----------------------------------------------------------------------------------**

Հիմք ընդունելով «Նորմատիվ իրավական ակտերի մասին» Հայաստանի Հանրա­պետության օրենքի 33-րդ և 34-րդ հոդվածները, «Ոստիկանության մասին» Հայաստանի Հանրա­պետության օրենքի 9.1-ին հոդվածի 3-րդ մասը և «Ազգային անվտանգության մարմինների մասին» Հայաստանի Հանրա­պետության օրենքի 15-րդ հոդվածի 6-րդ մասը՝ Հայաստանի Հանրապետության կառավարությունը ո ր ո շ ու մ է.

1. Հայաստանի Հանրապետության կառավարության 2008 թվականի դեկտեմ­բերի 11-ի **Հայաստանի Հանրապետության քաղաքացու ցանկությամբ առավել սեղմ ժամկետներում քաղաքացու անձնագիր կամ նույնականացման քարտ կամ փախստականի կոնվենցիոն ճամփորդական փաստաթուղթ կամ փախստականի նույնականացման քարտ տրամադրելու (փոխանակելու), ինչպես նաև Հայաս­տանի Հանրապետության պետական սահմանի անցակետերում օտարերկրյա պետու­թյուններում անձնագրի վավերականության ժամկետի մասին նշում կատարելու համար գանձվող վճարների չափերը, գանձվող վճարների դիմաց անձնագիր կամ նույնականացման քարտ կամ փախստականի կոնվենցիոն ճամփորդական փաս­տաթուղթ կամ փախստականի նույնականացման քարտ տրամադրելու (փոխա­նա­կելու), ժամկետները, ինչպես նաև սեղմ ժամկետներում Հայաստանի Հանրապետու­թյան քաղաքացու անձնագիր կամ նույնականացման քարտ կամ փախստականի կոնվենցիոն ճամփորդական փաստաթուղթ կամ փախստականի նույնակա­նացման քարտ տրամադրելու (փոխանակելու), Հայաստանի Հանրապետության պետական սահմանի անցակետերում օտարերկրյա պետություններում անձնագրի վավերակա­նության ժամկետի մասին նշում կատարելու ծառայության մատուցման պայմա­նագրերի ձևերը հաստատելու մասին** N 1465-Ն որոշման՝

1) վերնագրում և ամբողջ տեքստում անցակետերում բառը փոխարինել անցման կետերում բառերով.

2) նախաբանը «30.2-րդ հոդվածի 3-րդ մասերի» բառերից հետո լրացնել «, Ազգային անվտանգության մարմինների մասին» Հայաստանի Հանրապե­տու­թյան օրենքի 15-րդ հոդվածի 6-րդ մասի» բառերով.

3) 5-րդ կետում «Հայաստանի Հանրապետության ոստիկանության անձնագրա­յին և վիզաների վարչության պետական սահմանի անցման կետերում գործող ստորաբաժանումների կողմից» բառերը փոխարինել «Հայաստանի Հանրապե­տու­թյան ազգային անվտանգության մարմինների կողմից» բառերով.

4) N 2 հավելվածի N 2 ձևի պայմանագրի նախաբանում «Հայաստանի Հանրապետության ոստիկանությունը» բառերը փոխարինել «Հայաստանի Հանրա­պետության ազգային անվտանգության ծառայությունը» բառերով։

2. Սույն որոշումն ուժի մեջ է մտնում 2022 թվականի նոյեմբերի 1-ից։

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՓՈԽՎԱՐՉԱՊԵՏ Հ. ՄԱԹԵՎՈՍՅԱՆ

Երևան